3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 504,000 ตันต่อปี ในปี 2552 และมีการผลิตจริงประมาณ 60%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
และอาหารสัตว์น้ำ 72,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ เฉพาะกรณีของ บริษัท
    ลีพัฒนาผลิตภัณฑ์ จำกัด (มหาชน)

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  (โรงงานเพชรบุรี) และวันที่ 23 กรกฎาคม 2553 สำหรับสัตว์น้ำ (โรงงานเพชรบุรี) และวันที่
  3 มกราคม 2558 สำหรับสัตว์น้ำ (โรงงานสระบุรี) ตามข้อ 3

(ข) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

(ค) บริษัท ลีพัฒนาผลิตภัณฑ์ จำกัด (มหาชน) ได้รับส่งเสริมการลงทุนในกิจการผลิตอาหารสัตว์น้ำ
(แห่งที่ 2) เมื่อวันที่ 27 กุมภาพันธ์ 2549 มีกำลังการผลิต 48,000 ตัน / ปี
โดยมีโรงงานตั้งอยู่ที่จังหวัดเพชรบุรี ซึ่งอยู่ระหว่างการก่อสร้างโรงงาน
คาดว่าจะแล้วเสร็จสมบูรณ์และเริ่มใช้สิทธิประโยชน์ได้ประมาณไตรมาสที่ 3 ของปี 2553
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี นับแต่วันเริ่มมีรายได้จากการประกอบกิจการ

[]3.1.3 ขั้นตอนการผลิต

3.2 การตลาดและภาวการณ์แข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 40 และร้อยละ 60 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 800 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 19%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 25 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
57 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 12.05 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
9% ซึ่งทางบริษัทคาดว่ามีส่วนแบ่งตลาดที่อยู่ใน 5 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2552 และ 2553

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2552   |      | ปี 2553   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 3        | 2    | 3        | 3    | 346,658  | 9.74 |
|             | ,558,298 | 9.53 | ,904,956 | 0.39 |          |      |
+-------------+----------+------+----------+------+----------+------+
| ไก่พ่อแม่พันธุ์   | 559,944  | 4.65 | 608,328  | 4.73 | 48,384   | 8.64 |
+-------------+----------+------+----------+------+----------+------+
| ไก่ไข่เล็กรุ่น   | 663,650  | 5.51 | 659,967  | 5.14 | -3,683   | -    |
|             |          |      |          |      |          | 0.55 |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | -29,600  | -    |
|             | ,482,000 | 2.30 | ,452,400 | 1.30 |          | 2.00 |
+-------------+----------+------+----------+------+----------+------+
| ไก่ไข่พ่อแม่พันธุ์ | 20,000   | 0.16 | 18,800   | 0.15 | -1,200   | -    |
|             |          |      |          |      |          | 6.00 |
+-------------+----------+------+----------+------+----------+------+
| หมูขุน        | 3        | 2    | 3        | 2    | 236,000  | 7.84 |
|             | ,009,000 | 4.97 | ,245,000 | 5.25 |          |      |
+-------------+----------+------+----------+------+----------+------+
| หมูพันธุ์       | 744,000  | 6.17 | 790,500  | 6.15 | 46,500   | 6.25 |
+-------------+----------+------+----------+------+----------+------+
| เป็ดเนื้อ      | 252,000  | 2.09 | 252,000  | 1.96 | 0        | 0    |
+-------------+----------+------+----------+------+----------+------+
| เป็ดพันธุ์      | 21,900   | 0.18 | 21,900   | 0.17 | 0        | 0    |
+-------------+----------+------+----------+------+----------+------+
| เป็ดไข่       | 130,000  | 1.08 | 130,000  | 1.01 | 0        | 0    |
+-------------+----------+------+----------+------+----------+------+
| โคนม        | 355,875  | 2.95 | 474,500  | 3.69 | 118,625  | 3    |
|             |          |      |          |      |          | 3.33 |
+-------------+----------+------+----------+------+----------+------+
| กุ้ง          | 672,000  | 5.58 | 720,000  | 5.60 | 48,000   | 7.14 |
+-------------+----------+------+----------+------+----------+------+
| ปลา         | 581,800  | 4.83 | 571,860  | 4.45 | -9,940   | -    |
|             |          |      |          |      |          | 1.71 |
+-------------+----------+------+----------+------+----------+------+
| รวม         | 12       | 100  | 12       | 100  | 799,744  | 6.64 |
|             | ,050,467 |      | ,850,211 |      |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2553 ประมาณการใช้อาหารสัตว์ภายในประเทศมีปริมาณรวมทั้งสิ้น 12.85 ล้านตัน
ซึ่งเพิ่มขึ้นจากปี 2552 ประมาณ 0.80 ล้านตัน โดยมีปริมาณการใช้อาหารสัตว์ที่สำคัญ อาทิ ไก่เนื้อ
3.90 ล้านตัน ไก่ไข่และพ่อแม่พันธุ์ 2.74 ล้านตัน หมูขุน 3.25 ล้านตัน หมูพันธุ์ 0.79 ล้านตัน
เป็ด 0.40 ล้านตัน โคนม 0.47 ล้านตัน กุ้ง 0.72 ล้านตัน และปลา 0.57 ล้านตัน เป็นต้น

อุตสาหกรรมทางด้านปศุสัตว์ในประเทศไทย ปี2552
ที่ผ่านมาดีเกือบทุกกลุ่มไม่ว่าจะเป็นด้านการเลี้ยง ด้านอาหารสัตว์ ด้านแปรรูป และการส่งออก
มีกำไรกันถ้วนหน้าซึ่งดีกว่าปีที่ผ่านมา

ไก่เนื้อ เป็นอุตสาหกรรมที่ดีต่อเนื่อง ปีที่แล้วถือว่าดีมากอีกปีหนึ่ง ปัจจุบันประเทศไทยเราส่งออก
เนื้อไก่ปรุงสุกได้เป็นอันดับ 1 ของโลก โดยมียอดขายเพิ่มขึ้น และกำไรดี
เพราะคุณภาพผลิตภัณฑ์ของเราเป็นที่ยอมรับ
และมีการควบคุมปริมาณการผลิตให้สมดุลกับความต้องการ คาดว่าปี 2553
ผลผลิตและส่งออกน่าจะใกล้เคียงปีที่ผ่านมา หรือเพิ่มขึ้นเล็กน้อย การส่งออกเกือบ 100 %
เป็นไก่ปรุงสุก ซึ่งสินค้าของประเทศไทยเราเป็นที่ต้องการมากกว่าประเทศคู่แข่ง

ไก่ไข่ ซึ่งผลิตได้เกือบทั้งหมดเป็นการบริโภคภายในประเทศเท่านั้น
การส่งออกไข่ไก่ไม่แน่นอนและมีปริมาณน้อย ราคาไข่ไก่ภายในประเทศของเราจึงลุ่มๆดอนๆ
บางครั้งต้องมีการร่วมมือกันลดการผลิตลงเพราะไข่ไก่มีจำนวนมากเกินความต้องการ
ราคาไข่ไก่จึงขยับขึ้นลงตามปริมาณการผลิตและการบริโภค
ตราบใดที่วงการการผลิตไข่ไก่ยังไม่สามารถที่จะร่วมมือกันอย่างจริงจัง
ในการควบคุมการผลิตให้สมดุลกับความต้องการ ในปี 2553 นี้ก็คงเจอปัญหาเช่นเดิม
คนเลี้ยงไก่ไข่ซึ่งได้รับบทเรียนจากวิกฤตที่ผ่านมา ก็คงจะมีวินัย ร่วมมือกันแก้ปัญหา
ราคาไข่ไก่น่าจะดีในปีนี้ พร้อมทั้งเร่งส่งเสริม ประชาสัมพันธ์
ให้คนไทยหันมาบริโภคไข่ไก่ให้เพิ่มมากขึ้น
เพราะปัจจุบันนี้คนไทยบริโภคไข่ไก่น้อยกว่าในต่างประเทศมาก
และควรจะมีการสร้างอุตสาหกรรมรองรับไข่ไก่ที่จะขยายเพิ่มขึ้นด้วย

สุกร ปีที่ผ่านมาถือว่าดีสำหรับผู้เลี้ยง เพราะต้นทุนการเลี้ยงโดยเฉพาะวัตถุดิบอาหารสัตว์ลดลงมา
แต่ต้นทุนรวมก็ยังสูง
และราคาขายสุกรหน้าฟาร์มก็ยังไม่จูงใจที่จะให้ผู้เลี้ยงสุกรหันกลับมาเลี้ยงเช่นเดิม
การบริโภคสุกรก็ยังต้องพึ่งการบริโภคภายในประเทศเท่านั้น ปีที่การเลี้ยงแย่ที่สุด ทั้งราคาก็แย่
โรคระบาดก็เยอะ และราคาน้ำมันแพงก็คือปี 2550 – 2551
ทำให้ผู้เลี้ยงสุกรหายไปเป็นจำนวนมาก จะกลับมาก็ลำบากเพราะต้นทุนสูงเสี่ยงกับการขาดทุน
โรคสุกรก็ยังมีบ้างในปีที่ผ่านมา และปริมาณการบริโภคก็ยังไม่เพิ่มขึ้นมาก
ถึงแม้ปริมาณการเลี้ยงจะลดน้อยลง แต่ก็ไม่ทำให้สุกรขาดตลาด ปี 2553
ก็คาดว่าผู้เลี้ยงสุกรน่าจะสดใส ถึงแม้แนวโน้มต้นทุนการผลิตจะสูงขึ้น หรือจะมีโรคระบาดบ้าง
แต่ถ้าสามารถควบคุมได้
และทางการไม่ควบคุมราคาสุกรหน้าฟาร์มปล่อยให้ราคาเป็นไปตามปกติตามสภาวะกลไกตลาด
ก็น่าจะทำให้ ธุรกิจการเลี้ยงสุกรอยู่ได้อย่างยั่งยืน

ปลา ก็เป็นอีกธุรกิจหนึ่งที่กำลังมาแรง โดยเฉพาะเนื้อปลามีการเน้นให้เป็นอาหารเพื่อสุขภาพ
คนไทยก็หันมากินปลาเพิ่มมากขึ้น โดยเฉพาะปลาเลี้ยง ที่ผ่านมาปัญหาน้ำมันแพง
การจับปลาจากแหล่งน้ำธรรมชาติลดลง การเติบโตทางด้านการเลี้ยงปลาเพิ่มขึ้น
ซึ่งส่วนใหญ่จะเป็นการเลี้ยงปลาน้ำจืด การส่งออกเริ่มมีบ้างแต่น้อยมาก
การบริโภคเนื้อปลาของคนไทยเราถือว่ายังต่ำมากเช่นกัน ปลาที่นิยมเลี้ยงก็คือปลานิล
รองลงมาคือปลาดุก ซึ่งสายพันธุ์ของปลาดังกล่าวก็เป็นสายพันธุ์ดี
โตเร็วแต่ก็ต้องมีการควบคุมปริมาณการเลี้ยงเช่นกัน เพราะเราไม่มีอุตสาหกรรมรองรับ
ถ้าเลี้ยงกันมากปริมาณผลผลิตปลาอาจจะล้นตลาด ราคาก็จะไม่ดีทำให้ขาดทุนได้
การส่งออกต้องมีการแปรรูป คุณภาพเนื้อปลาก็ต้องดีมีมาตรฐาน ตามความต้องการของผู้บริโภค
มาตรฐานฟาร์มก็ต้องดี ไม่ทำลายสิ่งแวดล้อม ลูกปลาก็ต้องสะอาดปราศจาก GMO
หรือสารปนเปื้อนต้องต่ำและมีความปลอดภัย โดยเฉพาะเนื้อปลาก็ต้องมีความสดน่ารับประทานด้วย
เราคงต้องใช้เวลาในการพัฒนาการเลี้ยง การจัดการให้มีมาตรฐานเป็นที่ยอมรับ
แนวโน้มในปีนี้ต้องวางแผนการเลี้ยงให้ดี
เพราะราคาอาหารสัตว์จะต้องขยับตัวสูงขึ้นตามสภาวะวัตถุดิบ ทำให้ต้นทุนการเพาะเลี้ยงเพิ่มขึ้น
นอกจากนี้การเลือกแหล่งน้ำในการเลี้ยง ด้านพันธุ์ปลาต้องมีคุณภาพดี
สำคัญที่สุดการใช้อาหารสำเร็จรูปลอยน้ำ เกษตรกรจะต้องมีการจับตัวเลข
คือเน้นประสิทธิภาพของการใช้อาหารสัตว์ที่เรียกว่า จับอัตราแลกเนื้อ
คือใช้อาหารปริมาณน้อยที่มีคุณภาพสูง แต่ได้ขนาดน้ำหนักปลามากกว่า
ก็จะทำให้ผู้เลี้ยงมั่นใจในต้นทุนที่ต่ำกว่า สามารถควบคุมได้ และสุดท้ายผลผลิตที่ออกมาต้องเพียงพอ
ต่อเนื่องไม่มากเกินไปหรือน้อยเกินไป การรวมกลุ่มผู้เลี้ยงจะช่วยกันสร้างผลผลิตให้มีคุณภาพดี
มีมาตรฐาน ปริมาณที่สม่ำเสมอ เพื่อรองรับการแข่งขันกับสินค้าทดแทนตัวอื่น เช่น สุกร ไก่ กุ้ง
และปลาน้ำจืดจากประเทศเพื่อนบ้านที่จะเข้ามาโดยใช้เงื่อนไข FTA

กุ้ง แน่นอนเป็นอุตสาหกรรมที่ดีมาก มีอนาคตสดใส ปีที่ผ่านมาคิดว่าเป็นปีที่ดี
ประเทศไทยเราก็ยังเป็นผู้ส่งออกอันดับ 1 ของโลก เช่นเดียวกับเนื้อไก่ปรุงสุก
ตลาดหลักในการส่งออกของประเทศไทยก็ยังเป็น
ประเทศสหรัฐอเมริกาแต่สัดส่วนก็ลดลงมาบ้างเนื่องจากวิกฤตเศรษฐกิจ
แต่เราก็ยังสามารถขยายตลาดส่งออกไปยังประเทศอื่นๆเพิ่มมากขึ้น เช่น ญี่ปุ่น และสหภาพยุโรป
โดยไม่ได้พึ่งพิงตลาดสหรัฐเพียงที่เดียว เพราะเราได้เปรียบประเทศคู่แข่งหลายด้าน เช่น
ไม่มีสารตกค้าง ความเชื่อมั่นในระบบการตรวจสอบย้อนกลับ การเข้าระบบมาตรฐานต่าง ๆ
ของประเทศคู่ค้า มาตรฐานสินค้าของเราเป็นที่ยอมรับระดับสากล
ประวัติเรื่องความปลอดภัยทางอาหารเราดีมาตลอด
ประกอบกับประเทศไทยเรามีการเลี้ยงกุ้งที่เป็นมิตรกับสิ่งแวดล้อมจึงทำให้ผู้บริโภคมั่นใจในขบวนการผลิต
ที่เรารับผิดชอบต่อสังคม จึงทำให้การส่งออกของไทยเราสดใส
ถึงแม้จะอยู่ในภาวะวิกฤตเศรษฐกิจที่กระทบไปทั่วโลก ปี2553 คาดว่าผลผลิตกุ้งจะเพิ่มขึ้น
เนื่องจากเราได้พัฒนาสายพันธุ์กุ้งที่ดี โตเร็ว เสียหายน้อย
ประกอบกับเกษตรกรผู้เลี้ยงกุ้งมีความรู้ความสามารถและประสบการณ์
รวมทั้งอาหารสัตว์สำเร็จรูปในการเลี้ยงที่มีคุณภาพสูงสามารถเพิ่มผลผลิต ลดต้นทุน
ได้อย่างมีประสิทธิภาพ โดยเฉพาะอย่างยิ่งอาหารสัตว์สำหรับการเลี้ยงกุ้งจาก บริษัทในเครือลีพัฒนา
ได้รับการยอมรับว่าเป็นสินค้าทีดี มีคุณภาพสูง ได้มาตรฐาน สร้างความมั่นใจ และสร้างผลกำไร
ให้แก่เกษตรกรมาตลอด จึงเชื่อว่าปีนี้ น่าจะเป็นปีทองอีกปีหนึ่งของผู้เลี้ยงกุ้ง
แต่อย่างไรก็ดีคงต้องติดตามผลกระทบจากปัจจัยตลาดต่างประเทศจากราคากุ้งส่งออก
อัตราแลกเปลี่ยน และราคาน้ำมัน เป็นต้น

โดยสรุปภาพรวม ทุกอุตสาหกรรมที่เกี่ยวข้องด้านปศุสัตว์ในปี 2553 น่าจะเป็นบวก
ถึงแม้ว่าแนวโน้มราคาวัตถุดิบอาหารสัตว์กลุ่มโภคภัณฑ์ปีนี้จะเพิ่มขึ้น
ส่งผลทำให้ต้นทุนการเลี้ยงสูงขึ้นบ้าง
แต่เกษตรกรผู้เลี้ยงก็น่าจะมีกำไรมากขึ้นจากเศรษฐกิจโลกซึ่งกำลังเริ่มฟื้นตัวในทางที่ดีขึ้น

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2550       ปี 2551       ปี 2552

  กำลังการผลิตเต็มที่ ( หน่วย : ตัน )     504,000      504,000      504,000

  ปริมาณการผลิตจริง ( หน่วย : ตัน)      257,440      216,425      189,704

  การใช้กำลังการผลิต (%)              51           43           38
  -------------------------------- ------------ ------------ ------------

ในปี 2552 โรงงานผลิตอาหารสัตว์ทั้ง 4 แห่ง ได้เปิดดำเนินการแล้ว จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

มาตรฐานรับรองคุณภาพระดับสากลที่บริษัทได้รับ ทั้งระบบบริหารงานคุณภาพ (ISO 9001)
การจัดการสิ่งแวดล้อม (ISO 14001) ระบบ GMP และ HACCP
เป็นมาตรฐานรับรองการทำงานของระบบจัดซื้อที่ให้สอดรับกับมาตรฐานดังกล่าว
ดังนั้นบริษัทจึงมุ่งเน้นการสรรหาวัตถุดิบจากแหล่งที่มีคุณภาพตรงตามมาตรฐาน
ด้วยระบบการคัดเลือกผู้ขายและการจัดซื้อที่มีประสิทธิภาพ
ทำให้ได้แหล่งวัตถุดิบที่มีคุณภาพทั้งแหล่งจากภายในประเทศและต่างประเทศ
เพื่อนำมาผลิตอาหารสัตว์ให้กับลูกค้า ได้เชื่อมั่นในผลิตภัณฑ์ ทำให้ได้รับความไว้วางใจมาโดยตลอด
นอกจากนั้นบริษัทยังมีระบบติดตามการส่งมอบให้ได้วัตถุดิบตามเวลาที่กำหนด
เพื่อตอบสนองประสิทธิภาพการผลิตทำให้สามารถใช้ในการผลิตได้อย่างต่อเนื่อง

สถานการณ์ราคาวัตถุดิบหลักของอาหารสัตว์ในปี 2552 ลดลงต่อเนื่องจากปี 2551
ที่ประสบปัญหาวิกฤตเศรษฐกิจโลก ทำให้สินค้ากลุ่มโภคภัณฑ์ เช่น ข้าวโพด ผลิตภัณฑ์ข้าว
มันสำปะหลังเส้น และผลิตภัณฑ์ถั่วเหลืองปรับราคาลง ยกเว้น ปลาป่นที่ราคายังคงอยู่ระดับสูง
เนื่องจากอุปทานมีจำกัด

แนวโน้มราคาวัตถุดิบหลักของอาหารสัตว์ปี 2553 ข้าวโพด ผลิตภัณฑ์ข้าว มันสำปะหลังเส้น
และปลาป่นราคาจะปรับสูงขึ้น จากภาวะเศรษฐกิจที่ดีขึ้นและอุปทานลดลง
ส่วนผลิตภัณฑ์ถั่วเหลืองราคาจะปรับลดลง เนื่องจากอุปทานของโลกเพิ่มขึ้น
ราคาดังกล่าวน่าจะส่งผลให้ต้นทุนการผลิตอาหารสัตว์โดยรวมในปี 2553 ใกล้เคียงกับปีที่ผ่านมา

จากสถานการณ์ที่มีความผันผวนและซับซ้อนมากขึ้น ทำให้ระบบการจัดซื้อของบริษัทต้องมีการวางแผน
เพื่อรองรับการเปลี่ยนแปลง โดยสร้างระบบการวิเคราะห์ข้อมูล
เพื่อรองรับการตัดสินใจให้มีประสิทธิภาพกลยุทธ์การจัดซื้อที่เน้นสร้างความได้เปรียบตลาด
การลดต้นทุนทั้งจากการพัฒนารูปแบบการดำเนินการ การสรรหาวัตถุดิบทดแทนกลุ่มวัตถุดิบเดิม
การรักษาระดับวัตถุดิบคงคลัง ให้มีศักยภาพตอบสนองการผลิตและอื่น ๆ
ซึ่งระบบการจัดซื้อดังกล่าวจะสามารถทำให้บริษัทสามารถบริหารด้านต้นทุน
เพื่อเพิ่มศักยภาพในการแข่งขันได้

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น